CELEX: C2004/094/12
Language: el
Date: 2004-04-17 00:00:00
Title: Απόφαση του Δικαστηρίου (πέμπτο τμήμα) της 11ης Μαρτίου 2004 — Στηv υπόθεση C-240/02 (αίτηση του Tribunal Supremo για τηv έκδοση προδικαστικής αποφάσεως): Asociación Profesional de Empresas de Reparto y Manipulado de Correspondencia (Asempre), Asociación Nacional de Empresas de Externalización y Gestión de Envíos y Pequeña Paquetería κατά Entidad Pública Empresarial Correos y Telégrafos και Administración General del Estado

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/7
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 11ης Μαρτίου 2004
   Στηv υπόθεση C-240/02 (αίτηση του Tribunal Supremo για τηv έκδοση προδικαστικής αποφάσεως): Asociación Profesional de Empresas de Reparto y Manipulado de Correspondencia (Asempre), Asociación Nacional de Empresas de Externalización y Gestión de Envíos y Pequeña Paquetería κατά Entidad Pública Empresarial Correos y Telégrafos και Administración General del Estado (1)
   
   (Ταχυδρομικές υπηρεσίες - Οδηγία 97/67/ΕΚ - Υπηρεσίες ανατιθέμενες αποκλειστικά στους παρέχοντες καθολική ταχυδρομική υπηρεσία - Έννοια της αυτοεξυπηρετήσεως - Συμπεριλαμβάνεται το ταχυδρομικό)
   (2004/C 94/12)
   Γλώσσα διαδικασίας: η ισπανική
   Στηv υπόθεση C-240/02, με αντικείμεvο αίτηση του Tribunal Supremo (Ισπανία) προς το Δικαστήριο, κατ' εφαρμογήν του άρθρου 234 ΕΚ, με την οποία ζητήθηκε, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ, αφενός, Asociación Profesional de Empresas de Reparto y Manipulado de Correspondencia (Asempre) και Asociación Nacional de Empresas de Externalización y Gestión de Enνíos y de Pequeña Paquetería και, αφετέρου, Entidad Pública Empresarial Correos y Telégrafos και Administración General del Estado, η έκδοση προδικαστικής αποφάσεως ως προς την ερμηνεία της οδηγίας 97/67/ΕΚ του Ευρωπαϊκού Κοινοβουλίου και του Συμβουλίου, της 15ης Δεκεμβρίου 1997, σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικών υπηρεσιών και τη βελτίωση της ποιότητας των παρεχομένων υπηρεσιών (ΕΕ 1998, L 15, σ. 14), το Δικαστήριο (πέμπτο τμήμα), συγκείμεvο από τους P. Jann, (εισηγητή), προεδρεύοντα του πέμπτου τμήματος, C. W. A. Timmermans και S. von Bahr, δικαστές, γεvικός εισαγγελέας: A. Tizzano, γραμματέας: M. Múgica Arzamendi, κύρια υπάλληλος διοικήσεως, εξέδωσε στις 11 Μαρτίου 2004 απόφαση με το ακόλουθο διατακτικό:
   
               1)
            
            
               Το άρθρο 7 της οδηγίας 97/67/ΕΚ του Ευρωπαϊκού Κοινοβουλίου και του Συμβουλίου, της 15ης Δεκεμβρίου 1997, σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικών υπηρεσιών και τη βελτίωση της ποιότητας των παρεχομένων υπηρεσιών, ερμηνευόμενο υπό το φως της εικοστής πρώτης αιτιολογικής σκέψεως της εν λόγω οδηγίας, έχει την έννοια ότι δεν επιτρέπει να εξαρτάται η αυτοεξυπηρέτηση από τις ακόλουθες προϋποθέσεις:
               
                           —
                        
                        
                           ότι ο παραλήπτης πρέπει να είναι το ίδιο πρόσωπο με τον αποστολέα,
                        
                     
                           —
                        
                        
                           ότι οι υπηρεσίες δεν πρέπει να παρέχονται σε τρίτους στο πλαίσιο της εμπορικής ή επιχειρηματικής δραστηριότητας του παρέχοντος υπηρεσίες,
                        
                     
                           —
                        
                        
                           ότι οι υπηρεσίες δεν πρέπει να παρέχονται μέσω του συστήματος εσωτερικού ταχυδρομείου ή άλλων παρεμφερών διαδικασιών, και
                        
                     
                           —
                        
                        
                           ότι παρόμοιες πράξεις δεν πρέπει να παρακωλύουν τις ανατιθέμενες αποκλειστικά στον φορέα παροχής της καθολικής υπηρεσίας υπηρεσίες.
                        
                     
         
               2)
            
            
               Οι υπηρεσίες ταχυδρομικών εμβασμάτων που συνίστανται στη διενέργεια πληρωμών μέσω του δημόσιου ταχυδρομικού δικτύου υπέρ φυσικών ή νομικών προσώπων για λογαριασμό και κατόπιν εντολής τρίτου δεν εμπίπτουν στο πεδίο εφαρμογής της οδηγίας 97/67.
            
         
      (1)  ΕΕ C 202 της 24.8.2002.